شەفەق نیوز/ نێچیروان بارزانی سەرۆک هەرێم
کوردستان، ئمڕوو چوارشەممە، لە هەولێر پایتەخت هەرێم کوردستان، چەوی کەفتە حەیدەر عبادی
وەرپرس هاوپەیمان نەسر، و دووپات لە توانای وڵاتەگە کردن ک یەکجار تر هەڵسێدە قۆناغ
نوویگ.
نووسینگەی عبادی لە بەیاننامەیگ رەسیە ئاژانس
شەفەق نیوز وت: چەوپیکەفتنەگە باس بڕیگ لە باوەتەیل سیاسی و ئەمنی و ئابووری ئەرا چارەکردن
گرفتەیل وەخوەی دی، و گرنگی وەردەوامبوین گفتوگۆەیل لەناونی جووراجور چالاکیەیل سیاسی
و کۆمەڵایەتی ئەرا سازین چارەسەریەیل و پشتسەرنان وڵاتەگە لەو سەختیەیلە ک کەفنە وەری.
هەمیش باس باوەت هەڵبژاردن وەرجەوەخت کریا
و گرنگی دابینکردن کەشوهەوای گونجیاگ لەلایەن دەسەڵاتەیل جیوەجیکەر و تەشریعی و کۆمسیۆن
هەڵبژاردن ئەرا ئەنجامدانی لە مەوقەی دیاریکریاگ خوەی، ئەرا زەمینەسازی وە قۆناغ نوویگ
لە ئارامی و دابینکردن خوازینەیل ژیان و گوزەرانی گونجیاگ ئەرا هاووڵاتییەیل عراق.
بەیاننامەگە وتیش؛ هەردوگ لایەنەگە دووپات
کردم ک وڵاتەگە دووارە توانای هەڵسان  وە قۆناغ
نوویگ لە هاوکاری و نەفرەتکردن لە ناکۆکیەیل و وەرەو نوا چگن دیرێد ئەرا پشتسەرنان
ئەو سەختیەیلە ک کەفنە وەری.
